تیم کین

تیموتی مایکل "تیم" کئین (اینگیلیسجه. Timothy Michael "Tim" Kaine، دوغوم گونو. 26 فوریه 1958) آمریکالی بیر حوقوقچو و آمریکا سنا مجلیسینده ویرجینیا اوستانینی تمثیل ائتمکده اولان بیر سیاستچی‌دیر. دموکراتیک حزبی عوضوو اولان کین 2012 ایلینده سنا مجلیسینه سئچیلمیشدیر، 2016 آمریکا جومهور باشقانلیغی سئچیملرینده دموکراتیک حزبی  تمثیلچی سی هیلاری کلینتونون باشقان یاردیمچی‌سی کاندیدیدیر.

تیم کین 1979 ایلینده میزوری بیلیم یوردوندا ایقتیصاد دالیندا ماذون اولدوقدان سونرا، هاروارد بیلیم یوردوندان 1983 ایلینده حقوق مدرکی آلدی. هاروارد تحصیلی سیراسیندا هوندوراسدا 1 ایل داوطلب قوللوق وئردیگی اۆچون یاخشی درجه ده ایسپانیولجا بیلیر. 

سیاست یاشاییشینا 1994 ایلینده ویرجینیا ایالتنین ریچموند کندی بلدیه مجلیسینه عوضوو  سئچیلرک باشلایان کین، 1998–2001 ایل‌لری آراسیندا ریچموند کندی بلدیه باشقانی اولدو. 2002–2005 ایللری آراسیندا ویرجینیا والی یاردیمچی‌لیغی، 2006–2010 ایللری آراسیندا دا ویرجینیا والیلیغی ائتدی. 2012 ایلین‌دن بری آمریکا سنا مجلیسینده ویرجینیا اوستانینی تمثیل ائدن کین، 22 جولای 2106 تاریخینده دموکراتیک حزبین  باشقان آدایی هیللاری کلینتون طرفین‌دن 2016 باشقانلیق سئچیملرینده باشقان یاردیمچی‌لیغینا آدای گؤستریلدی.

 قایناقلار 

بؤلمه:آمریکا ۲۰۱۶ جومهور باشقانلیغی سئچیمی
بؤلمه:آمریکا دموکرات پارتی‌سی سیاستچیلری
بؤلمه:آمریکالی سیاستچیلر